Пушина Федора Андреевна

Федора (Феодора) Андреевна Пушина (1923 йылдың 13 ноябре — 1943 йылдың 6 ноябре) — Советтар Союзы Геройы, хәрби фельдшер, медицина хеҙмәте лейтенантыИстория второй мировой войны 1939—1945 (в 12 тт.) / редколл., гл. ред. А. А. Гречко. том 7. М., Воениздат, 1976. стр.258.

 Биографияһы 
Федора (Феодора) Андреевна 1923 йылдың 13 ноябрендә хәҙерге Удмуртияның Якшур-Бодьинский районы Иж-Забегалово ауылында күп балалы ғаиләлә тыуған. Ун туғыҙынсы бала була. Феодораның ата-әсәһе крәҫтиән була, ауыл хужалығы менән шөғөлләнә. Һуңынан Феняның ғаиләһе Иж ауылынан Тукмачи ауылына күсеп килгән, һәм уның бала сағы һәм мәктәп йылдары шунда үтә.

Больше-Ошворцинский ете йыллыҡ мәктәбен тамамлай.

1939 йылда Ижевск фельдшер-акушерлыҡ мәктәбенә уҡырға инә. Уҡыуҙы тамамлағандан һуң, Феодораны Кекоранский фельдшер-акушерлыҡ пунктына (Кекоран ауылы), билдәләйҙәр, һәм унда 1942 йылдың ғинуарынан эшкә тотона. Ул сирлеләрҙе ҡабул итергә, мәктәп һәм ферманың санитар торошон тикшереп торорға, шулай уҡ халыҡ менән әңгәмә үткәрергә тейеш була. Феодора бер үк ваҡытта хирург та, терапевт та, акушер ҙа һәм балалар табибы ла була.

Комсомолға инәИстория второй мировой войны 1939—1945 (в 12 тт.) / редколл., гл. ред. А. А. Гречко. том 7. М., Воениздат, 1976. стр.258.

Ҡыҙыл Армияға 1942 йылдың апрелендә саҡырыла.

1942 йылдың авгусынан Бөйөк Ватан һуғышында фронттарында. ның 167-се уҡсылар дивизияһы 520-се уҡсылар полкында хәрби фельдшер була. Фронтташ дуҫтары уны Фаина тип йөрөткән .

1943 йылдың 7 февралендә Воронеж фронты 38-се армияһы 167-се уҡсылар дивизияһы 520-се уҡсылар полкы санитар ротаһы хәрби фельдшеры Ф. А. Пушина Курск өлкәһе Мантуровский районы Прилепы ауылы районында артиллерия-миномёт уты аҫтынан 45 яралы яугирҙе сығара. 11 февралдә Пузачи ауылында алдынғы медицина пунктында 57 яралы яугир һәм командирға медицина ярҙамы күрһәтә. Совет частары Пузачи ауылын ташлап киткән саҡта бар булған яра бәйләү материалдарын һәм дарыуҙарҙы сығара. 1943 йылдың 14 мартында отҡорлоҡ күрһәткәне өсөн 520-се уҡсылар полкы командиры майор Придача уны «Хәрби хеҙмәттәре өсөн» миҙалына тәҡдим итә, әммә 167-се уҡсылар дивизияһы командиры генерал-майор И. И. Мельников уны Ҡыҙыл Йондоҙ ордены (1943 йылдың 15 апреле)Наградной лист Ф. А. Пушиной с представлением к награждению медалью «За боевые заслуги», 14 марта 1943. ОБД «Подвиг Народа». Номер записи в базе данных: 150145601 (фонд 33, опись 682526, единица хранения 209).Приказ частям 167-й стрелковой дивизии 38-й армии Воронежского фронта № 016/Н от 15 апреля 1943 года. ОБД «Подвиг Народа». менән бүләкләргә ҡарар итә.

1943 йылдың ноябрендә полковник П. Г. Акулов командалығында полк, дошмандың байтаҡ көсөн үҙенә йәлеп итеп, Киевта ауыр һөжүм һуғышын алып бара. Шуның менән бәйле, медчасть киев янындағы Святошино ауылында урынлашҡан була.

1943 йылдың 6 ноябре иртәһендә дошмандың бомбардировщиктары төркөмө ауылға бомба һөжүме башлай. Бомбаларҙың береһе туранан-тура ялан госпитале бинаһына эләгә, һәм ул яна башлай. Санитар ротаһы командиры Николай Копытёнков һәм Феня Пушина яралыларҙы ҡотҡарыуға ташлана. Ут эсенән ул утыҙ ауыр яралыны сығара, һәм һуңғыһы артынан ингәндә, йорт емерелә башлай. Николай Копытёнков уны иң һуңғы мәлдә, бина емерелер алдынан, уны уттан алып сыға. Феня аңын юғалтҡан, башы ҡаты йәрәхәтләнгән, кәүҙәһе тотош янған хәлдә була. Ул күҙ аса, иренен ҡыбырлата ла, иптәштәре ҡулында вафат була.

1944 йылдың 10 ғинуарында үлгәндән һуң Федора Андреевна Пушинаға Советтар Союзы Геройы исеме бирелә.Указ Президиума Верховного Совета СССР «О присвоении звания Героя Советского Союза генералам, офицерскому, сержантскому и рядовому составу Красной Армии» от 10 января 1944 года // Ведомости Верховного Совета Союза Советских Социалистических Республик : газета. — 1944. — 19 января (№ 3 (263)). — С. 1

Киевтың Святошино зыяратында ерләнгән.

 Маҡтаулы исемдәре һәм бүләктәре 
 Советтар Союзы Геройы (1944 йылдың 10 ғинуарында, үлгәндән һуң);
 Ленин ордены (1944 йылдың 10 ғинуары, үлгәндән һуң);
 Ҡыҙыл Йондоҙ ордены (1943 йылдың 15 апреле).

 Хәтер 
справа|мини|Ижевск медицина колледжы ишеге алдында Ф. А. Пушина һәйкәле

 1972 йылда Якшур-Бодья ауылының үҙәк майҙанында Ф. А. Пушина бюсы ҡуйылды.
 1973 йылдың 6 апрелендә Ижевск медицина училищеһы «Советтар Союзы Геройы Ф. А. Пушина исемендәге»История  / официальный сайт Ижевского медицинского колледжа тигән почётлы атама алды.

 училище ишеге алдында һәйкәл ҡуйылды

 1975 йылда Киевтың Святошино районында Феодора Пушина урамы барлыҡҡа килә.
 Большие Ошворцы ауылында үҙе уҡыған урта мәктәпкә А. Ф. Пушина исеме биреләМБОУ Большеошворцинская средняя общеобразовательная школа им. Ф. А. Пушиной  / образовательный портал Республики Удмуртия.

 Иҫкәрмәләр 

 Әҙәбиәт 


 Һылтанмалар 
Категория:Бөйөк Ватан һуғышында ҡатнашыусы ҡатын-ҡыҙҙар
Категория:Википедия:Статьи с переопределением значения из Викиданных
Категория:Ҡыҙыл Йондоҙ ордены кавалерҙары
Категория:Ленин ордены кавалерҙары
Категория:Советтар Союзы Геройҙары
Категория:Киевта вафат булғандар
Категория:Алфавит буйынса шәхестәр
Категория:1943 йылда вафат булғандар
Категория:6 ноябрҙә вафат булғандар
Категория:Удмуртияла тыуғандар
Категория:1923 йылда тыуғандар
Категория:13 ноябрҙә тыуғандар